**Velino** (ven. Велино) on järvi Luoteis-Venäjällä Pihkovan alueen Outovan piirissä.

Maantietoa
----------

Järvi on 2,6 kilometriä pitkä, 1,5 kilometriä leveä ja sen pinta-ala on 1,6 neliökilometriä eli 160 hehtaaria. Sen keskisyvyys on 5,7 metriä ja sen syvänteessä on 16,7 metriä vettä. Se sijaitsee Peipsijärven alangolla Želtšajoen uomassa lähellä Jammin (ven. Ямм) kirkonkylää. Järven länsipäässä on kolme lahtea, joiden välissä sijaitsee kaksi selvästi erottuvaa niemeä. Järven ympäristö on metsämaata, jota asutus on paikoittain ottanut omakseen. Pohjoisin lahti kääntyy pohjoiseen ja sen pohjukassa sijaitsee kylä Orehovtsy (ven. Ореховцы). Kylän asutusta on myös suurimmalla niemellä ja toisaalla pohjoisrannalla. Järven itäosan pohjoisrantaan ulottuu Dolgojen puolella sijaitseva kylä Ozera (ven. Озера suom. *Saari*), jonka vastarannalla sijaitsee Pyhän Neitsyt Marian suojelukirkko (ven. Церковь Покрова Пресвятой Богородицы). Kylien kautta kulkee järven pohjoispuolella Remdan niemimaalle johtava tie.

Luontoarvoja
------------

Järvessä elää ainakin hauki, särki, ahven, lahna, kuha, salakka, pasuri, sorva, kiiski, suutari, ruutana, säyne, made, mutakala, rantanuoliainen, törö, seipi, toutain, turpa, simppu, vimpa, ankerias, muikku ja siika, sekä jokirapua, jota on kuitenkin vain nimeksi. Järven pohja on hiekkapohjaa, jonka päälle on kerrostunut mutaa. Rannat ovat hiekka ja rannoilla makaa vedessä sinne kaatuneita puita. Rannat ovat yleensä alavat, mutta paikoitellen ne myös viettävät jyrkkänän veteen.

Vesistösuhteita
---------------

Velino sijaitsee Želtšan valuma-alueella ja se on Želtšan läpivirtausjärvi. Želtša laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Itämerellä Suomenlahteen.

Kartoissa Velinolle on merkitty kolme tulo-ojaa ja saavat kaikki alkunsa järvistä. Yksi järvi on koillispuolella sijaitseva Zasušene (ven. Засушенье), jonka laskuoja on 2,5 kilometriä pitkä. Toinen oja virtaa Orehovtsyn läpi tuoden etelään Ploskojen (ven. Плоское) ja pienen Dolgojen (ven. Долгое) vedet. Kolmas oja kuuluu kylän pikkulammelle. Suurin osa järveen tulevasta vedestä on peräisin järven yläpuoliselta Želtšan valuma-alueelta, jonka koko on lähteestä riippuen 986  tai 779,3 neliökilometriä. Kun tästä vähentää edellisen järven Dolgojen valuma-alueen koon, tulee järven lähialueen pinta-alaksi 7,1 neliökilometriä. Želtša jatkaa laskuaan Velinosta 22 kilometriä Peipsijärvelle Remdan lahteen.

Huomautuksia
------------

1. 1 2 3 4 5  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing-, ACME- tai Yandex-karttapalvelusta käyttäen järven koordinaatteja.
2. ↑  Järven tilavuus on laskettu kertomalla järven pinta-ala sen keskisyvyydellä.
3. 1 2 3  Teksti on osittain käännös venäjänkielisestä artikkelista ru:Велино (озеро), jonka tiedot on vielä tarkistamatta muista lähteistä.

Lähteet
-------

1. 1 2 3  Pihkovan alueen kartta: sivu 8 (Arkistoitu – Internet Archive) tai sivu 9 (Arkistoitu – Internet Archive), viitattu 25.5.2020
2. 1 2 3 4 5 6 7  Pihkovan alueen järviä (Excel) (arkistoitu, 22.5.2014)  luotu 7.9.2013. pskov.ru:  Pihkovan alueen valtion lupa- ja ympäristöhallintokomitea.  Arkistoitu 30.6.2019. Viitattu 25.5.2020. (venäjäksi)
3. 1 2 3 4 5  Velino (*textual.ru*) *Venäjän valtion vesistötietokanta*. Viitattu 25.5.2020. (venäjäksi)
4. 1 2  Neuvostoajan kartta: Лист O-35-Б, Луга (Luga), 1:200 000, viitattu 25.5.2020

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: ru:Велино (озеро)